Grondbesetter aan boer: 'Die president het gesê ons moet praat' | Maroela Media
"Roep die polisie dat hy kom, die president het gesê, as ons soek die wêreld [grond], dan moet ons saam met die plaasman praat, dat ons die wêreld [grond] kry (sic)."
Dít was die woorde van ene Bushie wat Woensdag saam met 'n groep besetters by 'n stuk grond in Wesselsbron in die Vrystaat opgedaag het en begin erwe uitmeet het.
Johannes de Villiers, 'n boer verbonde aan Consortium Beef, het Vrydag aan Maroela Media vertel dat dié konsortium daardie spesifieke stuk grond waarop die poging tot grondgryp plaasgevind het langs 'n informele nedersetting huur vir weiding.
De Villiers vertel hulle het rook gesien trek en toe na die plaas gegaan omdat hul maar altyd versigtig is vir veldbrande in die winter.
"Toe ek daar kom, kry ek 'n klomp mense op die gras besig om met klippies vir hulle erwe uit te pak. Sommige het die grond gelig met grawe en ander het kortpad gevat en die gras aan die brand gesteek."
'n Raadslid het glo vir hulle gesê hulle mag daar kom bly. "Kyk, ek praat vlot Sotho en ek het vir hulle vertel hulle kan nie hier bly nie dis private grond en dat daar net anderkant die grondpaadjie munisipale grond is waarop hulle kan bly. Hulle het toe oorgeskuif daardie kant toe."
De Villiers het intussen die eienaar van die grond en die polisie in kennis gestel van die voorval.
Bushie, glo 'n voormalige raadslid, het toe by die grond opgedaag met 'n bakkievrag vol mense. Dit is toe dat die video geneem is. "Ek het met hom gepraat en hy het gesê ons ouers het die grond gesteel. Hy was nie daar om rustig te praat nie."
Die mense het pikke en grawe by hulle gehad. De Villiers en die man saam met hom het onttrek van die toneel en op 'n koppie gaan staan.
Die polisie het by die toneel opgedaag en toe kom daar 'n groter skare mense by die toneel aan. "Ek dink hulle het tussen die huise in die informele nedersetting sit en wag. Toe ons daar by die polisie en die mense staan, het dié Bushie vir die eienaar van die grond [wat intussen opgedaag het] gesê 'jy was al aangeval, ons kan dit weer doen' hy het dit voor al die mense daar insluitend die polisie gesê."
De Villiers sê Bushie het ook gesê hy het beeste maar sukkel want hulle vrek. "Dis nou nie op die video nie, want iemand het my gebel toe stop die video. Nou as dít die geval is, kom laat ons jou help om jou beeste gesond te kry.
"Ons werk saam met baie mense. Daar was gister geen aksie op die plaas en nie en sover vandag ook niks."
Jaco de Villiers, Johannes se pa, 'n boer wat ook verbonde is aan Consortium Beef, het aan Maroela Media gesê hy wil dit onomwonde stel dat rassisme op die "straathoeke" voorkom en nie tussen boere nie.
"As jy langs 'n bees staan en jy praat oor jou boerdery is daar nie sprake van rassisme nie. Die landbou oorleef die politiek en ons landbou sal ook die politiek oorleef maar politici, wit of swart of bruin, moet hulle neuse daaruit hou. Die regering probeer net stemme werf en gewilde uitsprake maak."
Die VF Plus het intussen laat hoor dat hy sal voortgaan met 'n amptelike klag by die Verenigde Nasies (VN) se menseregtekommissie vir die oortreding van artikel 16 van die VN se Handves en Internasionale Deklarasie van Menseregte wat private eiendomsbesit beskerm en onteiening sonder vergoeding verbied.
Sers. Fikiswa Matoti, woordvoerder van die polisie, het bevestig sake van betreding en intimidasie word ondersoek. Niemand is nog in verband met die voorval in hegtenis geneem nie. Die ondersoek duur voort.
"Daar is tans niemand op die toneel nie, net die klippe wat oorgebly het van toe die betreders daar was."
Hierdie boodskap is duidelik. Ons moet luister na wat nie gesê word nie. Ons as Landbouers moet nie nou lawaai hou die kaarte teen die bors.
Posted by Jaco de Villiers on Wednesday, August 1, 2018
Wat gaan ONS President nou doen!
O weet jy ne, hoe meer dae hoe meer dinge. Mnr die PRESS… Leer tog jou landsburgers van waaroor die lewe gaan. Jy kan sommer sien hulle is daar net vir moeilikheid dis al. Want JY my volgeling hoef nie te werk nie. GRYP en vat dis JOUNE. verder val alles uit die lig uit. Hoe kan jy vir MEER as die helfde van die land gratis KRAG, WATER, LAND, SASSA ens gee. Dis net nie MNR PRESS Ekonomies haalbaar nie. ONS WIT mense is maar n druppel in die emmer wat grond in die laand betref. Leer GROOT asseblief… Lees meer »
Kyk hierdie land is so in sy dinges in. Hul wil mos nie werk nie, die boer het mos klaar die grond bewerk vir hulle, maar kan hulle met hulle koppe die planne maak wat die boer maak? Eish I rest my case. Die land is seker die grootste sirkus nog.
Gematigde meerderheid se voet! n Blanke onderwyseres van Wesselsbron is nadat sy uit n winkel gekom het oppad na haar voertuig toe, toegesnou dat haar plaas gevat gaan word en sy is uit die aarde geloop sodat sy geval het. Die arme vrou het nie eens n plaas nie! Dit is die gematigde meerderheid se vertolking van die perez se uitlatings. Dit verleen beslis ook n meer sinistêre vertolking aan die oorsake van plaasaanvalle as wat die akademici aan ons voorhou. Ons is deur die geweldadigste, demokratiese kwarteeu sekerlik ter wêreld. Is dit n geisoleerde voorval? Née, dit is simptomaties… Lees meer »
Alle eer aan Johannes de Villiers se selfbeheersing….as hy daai vinger so in my gesig sou druk, weet ek wragtig nie. Groot toetse kom vir alle regdenkende, rasionele mense wat nog in hierdie helhool moet oorleef.